На основу члана 37. Одлуке о месним заједницама на територији општине Велико Градиште („Службени гласник општине Велико Градиште”, бр. 4/2019 и 33/2020), Изборна комисија за спровођење избора за чланове савета месних заједница, на седници одржаној 17.10.2022. године, доноси:

**ОДЛУКУ**

**о обустави поступка избора за чланове савета месне заједнице**



**Обуставља се** поступак избора за чланове савета Месне заједнице Сираково, који су расписани за **30. октобар 2022**. године.

Одлука ступа на снагу даном доношења, а објавиће се у Службеном гласнику општине Велико Градиште.

*Образложење*

Основ за доношење одлуке садржан је у члану 37. Одлуке о месним заједницама на територији општине Велико Градиште („Службени гласник општине Велико Градиште”, бр. 4/2019 и 33/2020), који прописује да у случају да се за изборе за чланове савета месне заједнице пријави мање кандидата од броја чланова савета месне заједнице који се бира, Изборна комисија доноси одлуку о обустављању поступка избора чланова за савет месне заједнице.

По расписаним изборима за чланове савета месних заједница на територији општине Велико Градиште који ће се одржати 30. октобра 2022. године, за Месну заједницу Сираково није било пријављених кандидата.

Обзиром да није било пријављених кандидата, у наведеној месној зајеници обуставља се изборни поступак.

У Великом Градишту

Број: 013-113/2022-01-1

**Председник Комисије**

**Данка Николић**